Document ID: 31979R1212

ΚΑΝΟΝΙΣΜΟΣ (ΕΟΚ) αριθ. 1212/79 ΤΟΥ ΣΥΜΒΟΥΛΙΟΥ της 19ης Ιουνίου 1979 περί τροποποιήσεως του κανονισμού (ΕΟΚ) αριθ. 1418/78 "περί γενικών κανόνων σχετικών με τα ειδικά μέτρα για τα μπιζέλια, τα κουκιά και τα φούλια που χρησιμοποιούνται στις ζωοτροφές"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τον κανονισμό (ΕΟΚ) αριθ. 1119/78 του Συμβουλίου της 22ας Μαΐου 1978 περί ειδικών μέτρων για τα μπιζέλια, τα κουκιά και τα φούλια, τα οποία χρησιμοποιούνται στις ζωοτροφές(1), και ιδίως το άρθρο 2 παράγραφος 4,
την πρόταση της Επιτροπής,
Εκτιμώντας:
ότι το άρθρο 6 του κανονισμού (ΕΟΚ) αριθ. 1418/78 του Συμβουλίου της 19ης Ιουνίου 1978 περί γενικών κανόνων σχετικών με τα ειδικά μέτρα για τα μπιζέλια, τα κουκιά και τα φούλια που χρησιμοποιούνται στις ζωοτροφές(2) προβλέπει ότι το ποσό ενισχύσεως που χορηγείται είναι αυτό που ισχύει την ημέρα που ο ενδιαφερόμενος ζητά από τον αρμόδιο οργανισμό να αναλάβει τον έλεγχο των μπιζελιών, κουκιών και φουλίων στην επιχείρησή του- ότι η αποκτηθείσα πείρα απέδειξε ότι το παρόν σύστημα παρουσιάζει δυσκολίες για τους παρασκευαστές ζωοτροφών που δεν έχουν τη δυνατότητα να γνωρίζουν την τιμή του κόστους τους κατά τη στιγμή της συνάψεως των συμβάσεων αγοράς-
ότι, για να αποφευχθούν αυτές οι δυσκολίες, πρέπει να λαμβάνεται υπόψη, για τον καθορισμό του ποσού της ενισχύσεως, η ημερομηνία καταθέσεως της συμβάσεως από τον παρασκευαστή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΟΚ) αριθ. 1418/76 αντικαθίσταται από το επόμενο κείμενο:
"Αρθρο 6
Το χορηγητέο ποσό ενισχύσεως είναι αυτό που ισχύει την ημέρα που ο παρασκευαστής ζωοτροφών καταθέτει τη σύμβαση που αναφέρεται στο άρθρο 5 περίπτωση α) στον οριζόμενο για το σκοπό αυτό οργανισμό στο Κράτος Μέλος που τα μπιζέλια, τα κουκιά και τα φούλια θα χρησιμοποιηθούν για την παρασκευή ζωοτροφών."
Άρθρο 2
Ο παρών κανονισμός αρχίζει να ισχύει την 1η Ιουλίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 19 Ιουνίου 1979.

Labels: 17
19
6